Tor-Aksel Busch

Tor-Aksel Busch (født 1950) er en norsk jurist. Han var Norges riksadvokat fra 1. september 1997 til 31. oktober 2019. Busch er den som har hatt embetet lengst.Harald Stanghelle: Arven etter Tor-Aksel Busch – Aftenposten 30. oktober 2019Tor-Aksel Busch Store norske leksikon, hentet 20. august 2012

 Liv og virke 
Busch ble født den 17. mars 1950 i Oslo. Han har juridisk embetseksamen fra 1974. Busch har lang fartstid fra påtalemyndigheten. Før han ble riksadvokat var han assisterende riksadvokat fra 1987. Fra 1981 til august 1987 var han statsadvokat ved Eidsivating (nå Oslo) statsadvokatembeter. Som statsadvokat var han blant annet aktor i Treholt-saken.Riksadvokatens habilitet i Treholt-sakenJustis- og Beredskapsdepartementet, pressemeldig 17. desember 2012 Fra 1976 til 1981 var han politifullmektig og senere politiadjutant ved Oslo politidistrikt. Han har også vært dommerfullmektig ved Nedre Romerike tingrett.Tor-Aksel Busch ny riksadvokat Justis- og politidepartementet, pressemelding 22. august 1997

Busch etterfulgte Georg Fredrik Rieber-Mohn som riksadvokat.Riksadvokat Store norske leksikon, hentet 20. august 2012Ole-Martin Gangnes: Tor-Aksel Busch – Portrettintervju i Juristen 3. september 2019. Hentet 4. november 2019

Busch er blant dem som tok til orde for avskaffelse av juryordningen i Norge. Dette begrunnet han i hovedsak med svakheten som ligger i at juryen ikke begrunnet sine avgjørelser.Må avskaffe juryen TV2 Nyhetene, 18. august 2008

Busch har gitt uttrykk for at han ønsker at det skal settes ned et utvalg som skal vurdere tilregnelighetskriteriene i norsk rett, og også gjennomgå rollen til Den rettsmedisinske kommisjon som har kommet under debatt som følge av rettssaken mot Anders Behring Breivik.Rieber-Mohn: – Aldri opplevd dette før VG, 24. mai 2012

I forbindelse med rettssaken mot Anders Behring Breivik var Busch kritisk til at det skulle oppnevnes nye psykiatrisk sakkyndige som følge av kritikken mot rapporten til Synne Sørheim og Torgeir Husby. Etter dommen mot Breivik ga Busch uttrykk for at denne motstanden hadde vært en feilvurdering.Anders Holth Johansen m.fl: Riksadvokaten til Dagbladet: – En feilvurdering Dagbladet, 24. august 2012

Da Det mosaiske trossamfunn og Antirasistisk Senter anmeldte rapperen Kaveh for å ha ropt «Fuck jøder» i en konsert og tvitret «Fuckings jøder er så korrupte» i 2018 henla Busch anmeldelsen med begrunnelsen at uttalelsene kunne oppfattes som israelkritikk.

Da han gikk av som riksadvokat, ble det utgitt et festskrift på Gyldendal forlag med tittelen «Straff og frihet: Til vern om den liberale rettsstat».

 Utmerkelser 
 2014 – Krisesentersekretariatets rettighetspris
 2019 – Rettssikkerhetsprisen
 2019 – Politiets hederskors
 2019 – Norsk politilederlags ærespris, for sin innsats som riksadvokat
 2020 – Stine Sofies Barnerettspris, tildelt av Stine Sofies Stiftelse
 2021 – kommandør av St. Olavs Orden, for fremragende innsats for rettsstaten

 Referanser 

 Eksterne lenker 


Kategori:Norske riksadvokater
Kategori:Norske statsadvokater
Kategori:Kommandører av St. Olavs Orden
Kategori:Personer fra Askim kommune